CELEX: 62018TN0035
Language: hu
Date: 2018-01-19 00:00:00
Title: T-35/18. sz. ügy: 2018. január 19-én benyújtott kereset – La Marchesiana kontra EUIPO – Marchesi Angelo (MARCHESI)

23.4.2018   
            
            
               HU
            
            
               Az Európai Unió Hivatalos Lapja
            
            
               C 142/51
            
         2018. január 19-én benyújtott kereset – La Marchesiana kontra EUIPO – Marchesi Angelo (MARCHESI)
   (T-35/18. sz. ügy)
   (2018/C 142/68)
   A keresetlevél nyelve: olasz
   
      Felek
   
   
      Felperes: La Marchesiana Srl (Milánó, Olaszország) (képviselők: M. Franzosi, F. Santonocito, A. Sobol ügyvédek)
   
      Alperes: az Európai Unió Szellemi Tulajdoni Hivatala (EUIPO)
   
      A másik fél a fellebbezési tanács előtti eljárásban: Marchesi Angelo Srl (Milánó, Olaszország)
   
      Az EUIPO előtti eljárás adatai
   
   
      A vitatott védjegy jogosultja: a felperes
   
      A vitatott védjegy: hét, narancssárga, kék, sárga, piros, zöld, fekete és lila színű ecsetvonásból álló, MARCHESI európai uniós ábrás védjegy -4 187 159. sz. európai uniós védjegy
   
      Az EUIPO előtti eljárás: törlési eljárás
   
      A megtámadott határozat: az EUIPO negyedik fellebbezési tanácsának az R 1753/2016-4 és R 1802/2016-4. sz. egyesített ügyekben 2017. november 14-én hozott határozata
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               változtassa meg a megtámadott határozatot, és teljes egészében utasítsa el az Angelo Marchesi által a használat elmaradása miatt a 187 159. sz. európai uniós védjegy törlése iránt benyújtott kérelmet;
            
         
               —
            
            
               állapítsa meg a megtámadott határozat megváltoztatása útján hogy a 4 187 159. sz. európai uniós védjegy a hivatkozott időszakban az Európai Unióban az EUVR 58. cikkének (1) bekezdése értelmében tényleges használat tárgyát képezte a következő osztályba tartozó áruk, illetve szolgáltatások tekintetében: 8. osztály (Kézzel működtetett szerszámok és eszközök, főleg konyhai eszközök), 16. osztály (Papírok, karton, nyomtatványok, könyvek, magazinok, anyagok művészeknek, papíráruk, oktatási anyagok), 21. osztály (Háztartási és konyhai eszközök és edények, lábasok, tányérok, poharak, üvegáru, porcelán és majolika), 29. osztály (Állati eredetű táplálékok, tartósított, szárított és főtt gyümölcs és zöldségek; zselék, dzsemek, gyümölcsszószok; tojások, tej és tejtermékek; étkezési olajok és zsírok), 30. osztály (Kávé és pótkávé, tea, kakaó, cukor, rizs, liszt, kenyér, tészta, sütemények, fagylaltok, az élelmiszerek ízének javítására szolgáló adalékok.), 33.. osztály (Alkoholos italok), valamint a 30. osztályba tartozó italok (Kávé), 41. osztály (Nevelési és képzési tevékenység, tanfolyamok), 43. osztály (Vendéglátás, bárok, éttermek, önkiszolgáló éttermek, menzák általi fogyasztásra készített élelmiszerek és italok készítéséből álló szolgáltatások);
            
         
               —
            
            
               másodlagosan, a megtámadott határozat megváltoztatásával utasítsa el az ellenfél által a használat elmaradása miatt a 187 159. sz. európai uniós védjegy törlése iránt benyújtott kérelmet a következő osztályokba tartozó áruk és szolgáltatások tekintetében: 30. osztály (Kávé), 41. osztály (Nevelési és képzési tevékenység, tanfolyamok), 43. osztály (Vendéglátás, bárok, éttermek, önkiszolgáló éttermek, menzák általi fogyasztásra készített élelmiszerek és italok készítéséből álló szolgáltatások);
            
         
               —
            
            
               a pervesztes felet kötelezze a jelen eljárás és a megelőző eljárások költségeinek viselésére.
            
         
      Jogalapok
   
   
               —
            
            
               A 2017/1001 rendelet 58. cikke (1) bekezdésének a) pontja és 18. cikkének (1) bekezdése értelmében vett használat igazolásának téves értékelése.